Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: A 66/1991. (XII. 21.) AB határozatban megállapította: a
Paragraph Index: 1030

A 66/1991. (XII. 21.) AB határozatban megállapította: a személyes szabadság alkotmányos alapjogát törvény — a büntetõ jogszabály — az Alkotmány megengedõ rendelkezése folytán korlátozhatja. „A személyes szabadságnak jogszerû (’törvényes’) elvonása is okozhat alaptalan sérelmet. Az egyes korlátozó rendelkezések csak akkor fogadhatók el alkotmányszerûnek, ha az általuk elérni kívánt és alkotmányosan elismert célhoz képest a korlátozás szükségszerû és arányos. Az arányosság értékeléséhez hozzátartozik az is, hogy a korlátozás folytán esetleg bekövetkezõ és eleve ki nem küszöbölhetõ sérelmek elfogadható mérvû enyhítésére garanciák legyenek. Megfelelõ garanciák nélkül a szabadságelvonásra lehetõséget adó jogszabályok alkotmányszerûsége válhat kétségessé.” (ABH 1991, 342, 347.) „A büntetõ jogszabályok — az Alkotmánnyal és a nemzetközi jogi szabályokkal összhangban — a személyes szabadság korlátozását a hatóság által tehetõ kényszerintézkedésekkel (pl. letartóztatás stb.), büntetés kiszabásával, kényszergyógykezelés elrendelésével megfelelõ eljárási szabályok mellett, lehetõvé teszik. [...] [A]z Alkotmány rendelkezéseinek alkalmazásában a személyes szabadságtól való megfosztás abban az esetben törvénytelen (jogellenes, önkényes), ha nem a törvényben meghatározott okokból és nem a törvényben meghatározott eljárás alapján történt” (ABH 1991, 342, 347.). Az Alkotmánybíróság több más határozatában megerõsítette, hogy az Alkotmány csak úgy teszi lehetõvé a személyi szabadság elvonása okainak és az azzal kapcsolatos 2003/148. szám eljárásnak a szabályozását, hogy ez a szabályozás ne korlátozza szükségtelenül vagy aránytalanul a személyes szabadsághoz való jogot. E követelmény az Alkotmány 55. §

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes